CELEX: 32019D1591
Language: lt
Date: 1568851200000
Title: 2019 m. rugsėjo 19 d. Politinio ir saugumo komiteto sprendimas (BUSP) 2019/1591 dėl Europos Sąjungos pajėgumų stiprinimo Somalyje misijos (EUCAP Somalia) vadovo skyrimo (EUCAP Somalia/1/2019)

27.9.2019   
               
               
                  LT
               
               
                  Europos Sąjungos oficialusis leidinys
               
               
                  L 248/65
               
            
         POLITINIO IR SAUGUMO KOMITETO SPRENDIMAS (BUSP) 2019/1591
         2019 m. rugsėjo 19 d.
         dėl Europos Sąjungos pajėgumų stiprinimo Somalyje misijos (EUCAP Somalia) vadovo skyrimo (EUCAP Somalia/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2012 m. liepos 16 d. Tarybos sprendimą 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (1), ypač į jo 9 straipsnio 1 dalį,
         kadangi:
         
                     (1)
                  
                  
                     remiantis Sprendimo 2012/389/BUSP 9 straipsnio 1 dalimi, pagal Sutarties 38 straipsnio trečią pastraipą Politinis ir saugumo komitetas (PSK) įgaliojamas priimti atitinkamus sprendimus Europos Sąjungos pajėgumų stiprinimo Somalyje misijos (EUCAP Somalia) politinės kontrolės vykdymo ir strateginio vadovavimo jai tikslu, įskaitant sprendimą skirti misijos vadovą;
                  
               
                     (2)
                  
                  
                     2016 m. liepos 26 d. PSK priėmė Sprendimą (BUSP) 2016/1633 (2), kuriuo misijos EUCAP NESTOR (EUCAP Somalia pirminis pavadinimas) vadove paskirta Maria-Cristina STEPANESCU;
                  
               
                     (3)
                  
                  
                     2018 m. gruodžio 10 d. Tarybos sprendimu (BUSP) 2018/1942 (3) misijos EUCAP Somalia įgaliojimų terminas pratęstas iki 2020 m. gruodžio 31 d.;
                  
               
                     (4)
                  
                  
                     2018 m. gruodžio 18 d. PSK priėmė Sprendimą (BUSP) 2018/2062 (4), kuriuo misijos EUCAP Somalia vadovės Maria-Cristina STEPANESCU įgaliojimų terminas pratęstas iki 2019 m. rugpjūčio 31 d.;
                  
               
                     (5)
                  
                  
                     2019 m. rugsėjo 9 d. Sąjungos vyriausiasis įgaliotinis užsienio reikalams ir saugumo politikai pasiūlė misijos EUCAP Somalia vadovu nuo 2019 m. rugsėjo 10 d. iki 2020 m. gruodžio 31 d. skirti Christopher REYNOLDS,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos pajėgumų stiprinimo Somalyje misijos (EUCAP Somalia) vadovu nuo 2019 m. rugsėjo 10 d. iki 2020 m. gruodžio 31 d. skiriamas Christopher REYNOLDS.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. rugsėjo 10 d.
         
         
            Priimta Briuselyje 2019 m. rugsėjo 19 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 187, 2012 7 17, p. 40.
         
         
            (2)  2016 m. liepos 26 d. Politinio ir saugumo komiteto sprendimas (BUSP) 2016/1633 dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo skyrimo (EUCAP NESTOR/1/2016) (OL L 243, 2016 9 10, p. 8).
         
            (3)  2018 m. gruodžio 10 d. Tarybos sprendimas (BUSP) 2018/1942, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) ir pratęsiamas jo galiojimas (OL L 314, 2018 12 11, p. 56).
         
            (4)  2018 m. gruodžio 18 d. Politinio ir saugumo komiteto sprendimas (BUSP) 2018/2062, kuriuo pratęsiamas Europos Sąjungos pajėgumų stiprinimo Somalyje misijos (EUCAP Somalia) vadovo įgaliojimų terminas (EUCAP Somalia/1/2018) (OL L 329, 2018 12 27, p. 24).